CELEX: 32007R1178
Language: sl
Date: 2007-10-05 00:00:00
Title: Uredba Komisije (ES) št. 1178/2007 z dne 5. oktobra 2007 o uvrstitvi določenega blaga v kombinirano nomenklaturo

10.10.2007   
            
            
               SL
            
            
               Uradni list Evropske unije
            
            
               L 264/3
            
         
      UREDBA KOMISIJE (ES) št. 1178/2007
   z dne 5. oktobra 2007
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87, z dne 23. julija 1987, o tarifni in statistični nomenklaturi ter o skupni carinski tarifi (1) ter zlasti člena 9(1)(a) te uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu s temi splošnimi pravili je treba blago, opisano v stolpcu 1 preglednice iz priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3 iste preglednice.
            
         
               (4)
            
            
               Ob upoštevanju ukrepov, ki v Skupnosti veljajo v zvezi s sistemi dvojne kontrole, ter ob upoštevanju predhodnega in naknadnega nadzora Skupnosti za tekstilne izdelke pri uvozu v Skupnost je primerno določiti, da se lahko imetnik blaga v okviru člena 12(6) Uredbe Sveta (EGS) št. 2913/92, z dne 12. oktobra 1992, o Carinskem zakoniku Skupnosti (2) sklicuje na zavezujočo tarifno informacijo, ki so jo izdali carinski organi držav članic glede uvrstitve blaga v kombinirano nomenklaturo in ki ni v skladu s to uredbo, še v obdobju 60 dni.
            
         
               (5)
            
            
               Odbor za carinski zakonik ni dal mnenja v okviru roka, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz priloge, se uvršča v kombinirano nomenklaturo pod oznako KN iz stolpca 2 iste preglednice.
   Člen 2
   Ob upoštevanju ukrepov, ki v Skupnosti veljajo glede sistemov dvojne kontrole, ter ob upoštevanju predhodnega in naknadnega nadzora Skupnosti za tekstilne izdelke pri uvozu v Skupnost se je na zavezujočo tarifno informacijo, ki jo izdajo carinski organi držav članic in ni v skladu s to uredbo, mogoče sklicevati v obdobju 60 dni v okviru člena 12(6) Uredbe (EGS) št. 2913/92.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. oktobra 2007
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo (ES) št. 733/2007 (UL L 169, 29.6.2007, str. 1).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek, sestavljen iz dveh pletenin različnih barv iz sintetičnih vlaken. Pletenini sta primerni za kopalke. Izdelek se nosi neposredno na koži, sega navzdol tik pod prsi in ima dve predoblikovani košarici, ki s svojo tanko mehko podlogo in ožičenjem zagotavljata podporo.
                  Izdelek ima ozke odstranljive naramnice. Na hrbtu se zapira s sponko. Tisti del izdelka, ki objema hrbet, ima na notranji strani lepljive trakove, ki se oprijemajo hrbta uporabnice ter skupaj z naramnicami in ožičenima predoblikovanima košaricama držijo izdelek na mestu.
                  (Modrček, oblikovan kot zgornji del bikinija.)
                  (Glej fotografiji št. 640 A, 640 B) (1)
                  
               
               
                  6212 10 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2 (a) k poglavju 61 in besedilo oznak KN 6212, 6212 10 in 6212 10 90.
                  Čeprav izdelek po svojem splošnem videzu, kroju in naravi tkanine spominja na zgornji del dvodelne kopalne obleke („bikinija“), uvrstitev pod tarifno številko 6112 (kopalke) ni mogoča, saj izdelek nima spodnjega dela „dvodelnega kopalnega kostima“. Glej tudi pojasnjevalne opombe HS k tarifni številki 6112 (C).
                  Poleg tega izdelek ni „nepopoln izdelek“ s tarifno številko 6112 (kopalke) v smislu splošnega pravila za razlago 2 (a), ker ne izpolnjuje bistvene zahteve popolnega izdelka (tj. dvodelnega kopalnega kostima); ne more se namreč uporabljati za plavanje.
                  Izdelek se uvrsti kot modrček pod tarifno številko 6212, ker ta tarifna številka vključuje modrčke vseh vrst. Glej pojasnjevalne opombe HS k tarifni številki 6212, drugi odstavek, (1). Obe predhodno oblikovani košarici s podpornim ožičenjem sta značilni za klasične modrčke. Skupaj z lepljivimi trakovi, ki se oprijemajo hrbta uporabnice, in z odstranljivimi naramnicami ali brez njih, je to izdelek vrste, „oblikovane za uporabo kot oblačilo, ki podpira telo“. Glej tudi pojasnjevalne opombe HS k tarifni številki 6212, prvi odstavek.
               
            
         
      
                  
                     
               
               
                  
                     
               
            
         (1)  Fotografije so zgolj informativne.